En parte d'o Kurdistán os kurdos han ido ocupando dende a Edat Meya territorios que habitaban as poblacions sirianas, neoasirianas y armenias quan os invasors turquemans y mongols d'Asia Central devastaban o país y no permitiban o mantenimiento d'un modo de vida agricola sedentario. Os emperadors otomans y persas tamién favoreixioron a los kurdos, asentando-los en a muga común d'os imperios como etnia-tampón. A mayoría d'os zaguers nuclios de cristians autoctonos (sirians de Tur Abdin, neoasirians de Hakkari y armenios de Van) desapareixioron virtualment con as mortaleras d'a Primera Guerra Mundial (segunda fase d'o chenocidio armenio).